Daardie okkerneut in 'n man se lyf | RSGplus
Daardie okkerneut in 'n man se lyf
Gepubliseer op 17/11/2015. 24/01/2020
Luister hier hoe dr. Pierre von Vollenhoven, uroloog by Mediclinic Panorama, die jongste feite oor prostaatprobleme en prostaatkanker verduidelik, insluitend die simptome, diagnose en behandeling.
Luister ook Woensdag 2 Desember om 11:30 na die bespreking van testikulêre kanker en hoe om die korrekte self-ondersoek te doen op Gesondheid op RSG.
Lees en luister nog meer oor prostaatprobleme en die robotmasjien wat nou ingespan word om 'n prostaat te verwyder: klik hier.
Waar is die prostaat geleë?
'n Man se prostaat is onder sy blaas geleë en so groot soos 'n okkerneut. Maar – moontlik weens hormoonveranderings in die man in sy vyftigerjare en later – begin die prostaat te vergroot. Dit kan so groot soos 'n tennisbal word en die massa kan meer as 300 gram weeg.
'n Vergrote prostaat kan strukture soos die blaas en blaaspypies platdruk en tot simptome soos probleme met urinering lei.
Hierdie illustrasies toon waar die prostaat onder by die blaas geleë is en hoe 'n dokter maklik met 'n rektale ondersoek kan voel of die prostaat vergroot is al dan nie.